Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/019 ES/Galicia Metal, Španija) /* COM/2012/0451 final - 2012/ () */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Španija je 28. decembra 2011 vložila vlogo EGF/2011/019 ES/Galicia Metal za finančni prispevek iz ESPG po odpuščanju presežnih delavcev v 35 podjetjih, ki delujejo v sektorju, razvrščenem v oddelek 25 NACE Revizija 2 („Proizvodnja kovinskih izdelkov, razen strojev in naprav“)[3] v regiji Galicija (ES11) po ravni NUTS II v Španiji. Komisija je vlogo temeljito proučila in v skladu s členom 10 Uredbe (ES) št. 1927/2006 ugotovila, da so izpolnjeni pogoji za finančni prispevek na podlagi te uredbe. POVZETEK VLOGE IN ANALIZA Ključni podatki: || Referenčna št. ESPG || EGF/2011/019 Država članica || Španija Člen 2 || (b) Zadevna podjetja || 35 Regija po ravni NUTS II || Galicija (ES11) Oddelek NACE Revizija 2 || 25 („Proizvodnja kovinskih izdelkov, razen strojev in naprav“) Referenčno obdobje || 23. 3. 2011–23. 12. 2011 Datum začetka izvajanja prilagojenih storitev || 23. 3. 2012 Datum vloge || 28. 12. 2011 Odpuščeni delavci v referenčnem obdobju || 878 Pričakovano število odpuščenih delavcev, ki bodo sodelovali pri ukrepih || 450 Izdatki za prilagojene storitve (v EUR) || 3 001 900 Izdatki za izvajanje ESPG[4] (v EUR) || 120 000 Izdatki za izvajanje ESPG (v %) || 3,84 Celotni proračun (v EUR) || 3 121 900 Prispevek ESPG (65 %) (v EUR) || 2 029 235 1. Vloga je bila vložena pri Komisiji 28. decembra 2011, do 28. maja 2012 pa je bila dopolnjena z dodatnimi informacijami. 2. Vloga izpolnjuje pogoje za uporabo sredstev ESPG iz člena 2(b) Uredbe (ES) št. 1927/2006 in je bila vložena v roku 10 tednov iz člena 5 navedene uredbe. Povezava med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije ali svetovne finančne in gospodarske krize 3. Za vzpostavitev povezave med odpuščanjem presežnih delavcev ter svetovno finančno in gospodarsko krizo Španija pojasnjuje, da ladjedelniško industrijo sestavljajo tri poglavitna področja dejavnosti: proizvodnja drugih vozil in plovil (oddelek 30 NACE Revizija 2), popravila in montaža strojev in naprav (oddelek 33 NACE Revizija 2) ter proizvodnja kovinskih izdelkov, razen strojev in naprav (oddelek 25 NACE Revizija 2). Podjetja, ki jih vloga zadeva, so proizvajalci kovinskih izdelkov, ki delujejo v pomožnem sektorju ladjedelniške industrije. Španski organi s podatki Skupnosti evropskih ladjedelniških združenj (CESA)[5] in organa Gerencia del Sector Naval (GSN)[6] v pristojnosti španskega ministrstva za industrijo utemeljujejo, da je svetovna finančna kriza spremenila nekatere pogoje in pričakovanja o prihodnjem razvoju ladjedelniškega trga. Obseg knjig naročil evropskih ladjedelnic se je zaradi svetovne gospodarske krize zmanjšal tako po KBT[7] kot po vrednosti. Evropska knjiga naročil se je med letoma 2008 in 2009 zmanjšala s 13,69 milijona KBT na 9,47 milijona KBT, leta 2010 pa na 6,39 milijona KBT. Septembra 2011 je knjiga naročil obsegala 5,95 milijona KBT. Po vrednosti se je evropska knjiga naročil med letoma 2008 in 2009 zmanjšala z 52 616 milijonov EUR na 36 558 milijonov EUR, leta 2010 pa na 27 031 milijonov EUR. 4. Nova naročila so se med letoma 2008 in 2009 zmanjšala z 2 144 000 KBT na 561 000 KBT, se nato leta 2010 povečala na 2 459 000 KBT in se leta 2011 ponovno zmanjšala. Septembra 2011 so nova naročila obsegala 1 402 000 KBT. Ti podatki se močno razlikujejo od ravni iz obdobja pred krizo, ki je bila leta 2007 5 425 000 KBT. Letna poročila CESA za leta 2009, 2010 in 2011 kažejo, da se je število delavcev v ladjedelništvu v Evropi v zadnjih treh letih zmanjšalo za 23 %, in sicer s 148 792 leta 2007 na 114 491 leta 2010. Število delavcev na novogradnjah je celo še bolj upadlo, in sicer za 33 %, tj. s 93 832 leta 2007 na 62 854 leta 2010. 6. Razvoj ladjedelništva v Španiji sledi negativnemu trendu na evropski ravni. Španska knjiga naročil se je med letoma 2008 in 2009 zmanjšala z 1 052 805 KBT na 815 134 KBT, leta 2010 pa na 549 963 KBT. Septembra 2011 je knjiga naročil obsegala 282 339 KBT. To pomeni skupno zmanjšanje za 73,18 % v primerjavi z letom 2008. 7. Nova naročila so se med letoma 2008 in 2009 zmanjšala s 363 595 KBT na 61 880 KBT, se nato leta 2010 povečala na 148 051 KBT in se leta 2011 ponovno zmanjšala. Septembra 2011 so nova naročila obsegala 9 477 KBT. 8. Galicijski ladjedelniški sektor predstavlja 45 % španskega ladjedelniškega sektorja. Prav zaradi zmanjšanja števila novih naročil se je število delavcev v galicijskem ladjedelništvu v zadnjih treh letih zmanjšalo za 30 %, in sicer z 10 000 delavcev (3 500 delovnih mest v sektorju in 6 500 delovnih mest v pomožnem sektorju) konec leta 2008 na 7 000 oktobra 2011. 9. Poleg argumentov, ki so jih predstavili španski organi, veljajo tudi argumenti iz predhodnih primerov s področja ladjedelništva in z njim povezanih industrij (EGF/2010/001 DK/Nordjylland, EGF/2010/006 PL/H. Cegielski-Poznan, EGF/2010/025 DK/Odense Steel Shipyard in EGF/2011/008 DK/Odense Steel Shipyard[8]). Prikaz števila odpuščenih delavcev in skladnost z merili iz člena 2(b) 10. Španija je vlogo vložila na podlagi merila za pomoč iz člena 2(b) Uredbe (ES) št. 1927/2006, ki zahteva vsaj 500 presežnih delavcev v devetmesečnem obdobju v podjetjih, ki delujejo v istem oddelku NACE Revizija 2 v eni regiji ali dveh sosednjih regijah po ravni NUTS II v državi članici. 11. V vlogi je za devetmesečno referenčno obdobje od 23. marca 2011 do 23. decembra 2011 navedenih 878 presežnih delavcev v 35 podjetjih v sektorju, razvrščenem v oddelek 25 NACE Revizija 2 („Proizvodnja kovinskih izdelkov, razen strojev in naprav“), nahajajo pa se v regiji Galicija (ES11) po ravni NUTS II. Število odpuščenih delavcev je bilo izračunano v skladu z drugo alineo drugega odstavka člena 2 Uredbe (ES) št. 1927/2006. Razlaga nepredvidene narave navedenega odpuščanja presežnih delavcev 12. Španski organi trdijo, da je bila napoved na ravni EU o oživitvi ladjedelniškega sektorja upravičeno optimistična. Pozitivna pričakovanja so se izpolnila leta 2010, ko je obseg novih naročil po 76-odstotnem padcu leta 2009 v primerjavi z letom 2008 znova narasel in presegel število novih naročil v letu 2008 za 16 %. Vseeno pa se je leta 2011 trend naraščanja znova nepričakovano spremenil, saj je število novih naročil upadlo za 43 %. Novega upada v tem sektorju ni bilo mogoče predvideti. Opredelitev podjetij, ki odpuščajo, in delavcev, za katere je predvidena pomoč 13. V vlogi je navedenih 878 odpuščenih delavcev v naslednjih 35 podjetjih: Podjetja in število odpuščenih delavcev Aluminios Alca S.L. || 20 || Inasus S.L. || 5 Ardagh Metal Packaging Iberica, SAU || 72 || Industria de Ferralla El Casar S.L. || 7 Baysega S.L. || 4 || Industrias Pesadas de Galicia || 1 Bodeal SLU || 43 || Islas Montajes y Talleres || 68 Calderería y Estructuras del Noroeste SLU || 1 || Cabinas Betancar S.L. || 11 Cerceda Estructuras Metálicas, S.A. || 13 || MRF – Mecanizados Rodríguez Fernández S.L. || 30 Clavimar Galicia S.L. || 2 || Metal-Moaña S.L. || 8 Construcciones y Transformaciones Navales, S.A. || 67 || Mintucal, S.L. || 29 Cometal Laro || 5 || Montajes Industriales Catisa || 22 CTM Montajes S.L. || 85 || Navaliber, S.L. || 16 Dalp Ingeniería y Automatización, S.L. || 3 || Sumtec, S.L. || 15 Demacar S.L. || 7 || Talleres Bastos Redondela, S.L. || 5 Elaborados Metálicos EMESA, S.L. || 86 || Talleres Hermida S.L. || 1 Elaborados y Montajes S.A. || 104 || Talleres Navales Vinacal, S.A. || 14 Estampaciones Tácnicas de Galicia S.L. || 1 || Tuycalde S.L. || 7 Ferralla Taboada, S.L.L. || 1 || Vallados y Enrejados del Noroeste, S.L. || 11 Formoso Estructuras metálicas, S.L. || 84 || Xanela Arquitectura en Aluminio || 20 Hierros Santa Cruz Santiago, S.L. || 10 || || Skupno št. podjetij: 35 || Skupno št. odpuščenih delavcev: 878 || 14. Vsi presežni delavci bodo imeli možnost sodelovanja pri ukrepih. Vendar pa španski organi na podlagi izkušenj z upravljanjem primerov ESPG ocenjujejo, da se bo za pomoč iz ESPG odločilo približno 450 delavcev. 15. Odpuščeni delavci, za katere je predvidena pomoč: Kategorija || Število || Odstotek Moški || 825 || 93,96 Ženske || 53 || 6,04 Državljani EU || 878 || 100,00 Državljani držav, ki niso članice EU || 0 || 0,00 Stari od 15 do 24 let || 18 || 2,05 Stari od 25 do 54 let || 808 || 92,02 Stari od 55 do 60 let || 35 || 3,99 Starejši od 60 let || 17 || 1,94 16. Razčlenitev po poklicnih kategorijah: Kategorija || Število || Odstotek Menedžerji || 9 || 1 Strokovnjaki fizikalnih, matematičnih in tehnično-tehnoloških ved || 35 || 4 Drugi strokovnjaki || 9 || 1 Uradniki || 105 || 12 Vodje posebnih delovnih skupin || 88 || 10 Varilci || 123 || 14 Kleparji || 141 || 16 Sestavljavci kovinskih konstrukcij || 123 || 14 Mehaniki ter monterji električnih in elektronskih naprav || 96 || 11 Drugi poklici za neindustrijski način dela || 105 || 12 Upravljavci transportnih naprav in premičnih strojev || 44 || 5 17. Razčlenitev po stopnji izobrazbe[9]: Stopnja izobrazbe || Število || Odstotek Osnovna izobrazba (do konca obveznega šolanja) || 465 || 52,96 Višja srednješolska izobrazba || 151 || 17,20 Terciarna izobrazba || 132 || 15,03 Brez izobrazbe ali osipniki || 130 || 14,81 18. Španija je v skladu s členom 7 Uredbe (ES) št. 1927/2006 potrdila, da je uporabila politiko enakosti spolov ter politiko nediskriminacije ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 19. Galicija je po površini sedma največja španska regija, po prebivalstvu pa peta. Leži na zahodnem robu Pirenejskega polotoka, na severu in zahodu jo obkroža Atlantski ocean, na jugu meji na Portugalsko, na vzhodu pa na regiji Castilla y León ter Principado de Asturias. Delovni trg Galicije je relativno majhen prav zaradi obrobne lege in težkega dostopa zaradi gorovja, ki regijo ločuje od drugih delov Španije, k temu pa pripomore tudi dejstvo, da gre za obmejno regijo. 20. Galicija prispeva 5,2 % k španskemu BDP. Prispevek sektorja k regionalnemu BDP je naslednji: storitveni sektor 65,9 %, industrija 12,5 %, gradbeništvo 12,2 %, energetski sektor 4,9 % ter kmetijstvo in ribištvo 4,5 %. Za poslovni model v Galiciji je značilna visoka koncentracija malih in srednje velikih podjetij (98,6 % podjetij ima manj kot 100 delavcev). 21. Glavni zadevni javni organ je Xunta de Galicia (avtonomna vlada Galicije), še zlasti „Conselleria de Traballo e Benestar“ (regionalno ministrstvo za delo in socialne zadeve) in „Conselleria de Economia e Industria“ (regionalno ministrstvo za gospodarstvo in industrijo). 22. Zainteresirane strani so ASIME[10] (združenje galicijskih podjetij za izdelavo kovinskih izdelkov), CEG[11] (združenje galicijskih delodajalcev), FORMEGA[12] (galicijska fundacija za izobraževanje, poklicne spretnosti in zaposlovanje) ter sindikati MCA-UGT Galicia[13], CCOO-Galicia[14] in CIG[15]. Pričakovani vpliv odpuščanja presežnih delavcev na lokalno, regionalno ali državno zaposlenost 23. Odpuščanje presežnih delavcev v pomožnem sektorju ladjedelniške industrije bo še zaostrilo težavne zaposlitvene razmere v regiji. V Galiciji se je od leta 2008 zaprlo 6 839 od 203 374 podjetij, kar je močno povečalo brezposelnost. Stopnja brezposelnosti se je z 8 % konec leta 2008 povečala na 17,25 % v tretjem četrtletju leta 2011. Zdi se, da je gospodarska in finančna kriza s svojimi posledicami bolj prizadela moška delovna mesta. V letih pred krizo je bila stopnja brezposelnosti žensk v Galiciji 11,79 %, stopnja brezposelnosti moških pa 6,26 %. Vendar pa je bila razlika med stopnjo brezposelnosti moških in žensk v tretjem četrtletju leta 2011 le 2 %, saj je bila brezposelnost žensk 18,18 %, brezposelnost moških pa 16,32 %. 24. Poleg avtomobilske in tekstilne industrije, pridobivanja naravnega kamna (rudarstvo in kamnolomi skrilavca in granita) ter ladjedelništva je v Galiciji med tradicionalno najpomembnejšimi gospodarskimi sektorji tudi ribištvo. Vseeno pa se zdi, da zaradi krize v sektorjih, povezanih z gradbeništvom, kot je pridobivanje naravnega kamna, ali tradicionalnih sektorjih, npr. tekstilni in avtomobilski industriji, ni veliko možnosti za prihodnjo vključitev odpuščenih delavcev s tega območja na trg dela. 25. Poleg tega je Španija februarja 2010 po kolektivnem odpuščanju presežnih delavcev v tekstilnem sektorju v Galiciji vložila vlogo za finančni prispevek iz ESPG za te delavce[16]. Usklajeni sveženj prilagojenih storitev, ki jih je treba financirati, in razčlenitev predvidenih stroškov zanj, vključno z dopolnjevanjem z ukrepi, financiranimi iz strukturnih skladov 26. Vsi naslednji ukrepi so del usklajenega svežnja prilagojenih storitev, namenjenega ponovni vključitvi delavcev na trg dela. Priprava – Informacijsko uvodno srečanje: prvi ukrep, na voljo vsem udeležencem, vključuje splošno predstavitev ukrepov ESPG, informacije o razpoložljivih programih usposabljanja, informacije o zahtevah glede poklicnih spretnosti in usposabljanja ter začetno določitev profila delavcev. – Pripravljalne delavnice: del pripravljalnih dejavnosti bodo štiri delavnice. (1) Soočanje s spremembami: delavnica je namenjena pomoči delavcem pri soočanju z izgubo delovnega mesta in njihovi pripravi za samozavestnejše načrtovanje prihodnosti. (2) Priznavanje predhodno pridobljenih izkušenj in pridobitev potrdil: udeležencem bodo predstavljene prednosti pridobitve uradnih potrdil o poklicnih spretnostih in znanjih, kamor spadajo dejavnosti, opravljene na delovnem mestu, poleg tega pa jih bodo spodbudili k vključitvi v postopek izdaje potrdil. (3) Nadaljevanje šolanja: udeleženci bodo obveščeni o zahtevah trga dela v zvezi z opravljenim obveznim izobraževanjem, in sicer, kako pridobiti potrdilo o obvezni izobrazbi (certifikat ESO[17]) in kateri ukrepi znotraj svežnja ukrepov, sofinanciranih iz ESPG, bi jim lahko pomagali pri pridobitvi certifikata ESO. (4) Uvod v podjetništvo: namen delavnice bo spodbuditi delavce k ustanovitvi lastnega podjetja. Pri tem ukrepu bo sodelovalo približno 280 delavcev, tj. 70 na delavnico. Svetovanje – Poklicno svetovanje: vključuje opredelitev profila delavcev, določitev in pripravo prilagojenih načrtov za ponovno vključitev delavcev, za katere je predvidena pomoč, na trg dela. Na podlagi teh načrtov se posameznim delavcem svetuje o tem, kako lahko izboljšajo poklicne sposobnosti in si s tem izboljšajo možnosti za dostop do trga dela. – Dodatna pomoč pri ustanavljanju podjetja ali samozaposlitvi: udeležencem, ki med postopkom določitve profila pokažejo zanimanje za samozaposlitev, bodo prikazani različni pristopi k ustanovitvi podjetja ali samozaposlitvi. Namen tega ukrepa je zasnova, ustanovitev in vodenje izvedljivih poslovnih ali samozaposlitvenih projektov. Usposabljanje – Usposabljanje z namenom pridobitve certifikata ESO: cilj tega ukrepa je uspešna priprava udeležencev na preskuse znanja za pridobitev potrdila o srednješolski izobrazbi za starejše od osemnajst let. – Tehnike iskanja delovnih mest: delavce se bo pripravilo na dejavno iskanje zaposlitve, povezovanje v mreže, samopromocijo idr. Cilj tega ukrepa je izboljšati znanje in socialne spretnosti udeležencev ter okrepiti njihovo samozavest. – Usposabljanje o horizontalnih spretnostih: namen tega ukrepa je usposobiti delavce v ključnih kompetencah za vseživljenjsko učenje[18], kot so sporazumevanje v maternem jeziku, sporazumevanje v tujih jezikih, digitalna pismenost itd. Udeleženci se bodo lahko udeležili enega ali več krajših programov usposabljanja. – Usposabljanje na področju poklicnih spretnosti: udeleženci bodo usposobljeni na področju poklicnih spretnosti, po katerih je trenutno največ povpraševanja. Programi usposabljanja bodo usmerjeni v dejavnosti usposabljanja, za katere je mogoče pridobiti potrdila ter so navedene v nacionalnem katalogu poklicnih kvalifikacij in oblikovane glede na ugotovljene potrebe lokalnih podjetij. – Izpopolnjevanje: delavci z najboljšimi možnostmi za ponovno vključitev na trg dela v istem sektorju bodo prek usposabljanja izboljšali ali okrepili obstoječe poklicne spretnosti. Usposabljanje bo osredotočeno predvsem na tiste poklicne spretnosti, po katerih je največ povpraševanja zaradi tehnološkega napredka v kovinskopredelovalni industriji. – Usposabljanje na področju podjetništva in upravljanja podjetij: ta program usposabljanja je predviden za 30 delavcev in je namenjen seznanjanju udeležencev z osnovnimi spretnostmi, ki so potrebne za upravljanje malega podjetja. Zajemal bo elemente, kot so načrtovanje, izdelovanje študij izvedljivosti, priprava poslovnih načrtov in zbiranje sredstev. Spremljevalni ukrepi – Intenzivna pomoč pri iskanju zaposlitve: ta ukrep bo vključeval intenzivno iskanje zaposlitve (vključno z dejavnim preučevanjem lokalnih in regionalnih možnosti za zaposlitev) ter povezovanje razpoložljivih delovnih mest z iskalci zaposlitve. Odpuščenega delavca bo lahko na razgovor za delo spremljal svetovalec. – Mentorstvo po ponovni vključitvi na trg dela: ta ukrep bo preprečil težave, ki se lahko pojavijo na novem delovnem mestu. Mentorji bodo delavce, ki so se ponovno zaposlili ali samozaposlili, usmerjali v prvih mesecih na novem delovnem mestu. – Dodatna pomoč pri priznavanju predhodno pridobljenih izkušenj: ta ukrep zajema oceno predhodno pridobljenega znanja in izkušenj vsakega posameznega delavca ter določitev področij, za katera je potrebno dodatno usposabljanje. – Pomoč pri iskanju možnosti za samozaposlitev: ta storitev bo na voljo delavcem, ki so pripravljeni začeti novo poklicno pot s samozaposlitvijo, ter bo vključevala dejavno raziskavo lokalnih in regionalnih možnosti samozaposlitve ter prilagoditev možnosti, ki so na voljo, posameznim kandidatom. – Usposabljanje na delovnem mestu: udeležencem bodo pri usvajanju novih poklicnih spretnosti pomagali mentorji, ki jih zagotovijo podjetja, ki sodelujejo pri ukrepu. Udeleženci bodo poleg tega imeli možnost pridobivanja novih izkušenj v enomesečnih do trimesečnih programih vajeništva. Spodbude – Pomoč za iskanje zaposlitve: delavci, ki bodo uspešno izvedli dogovorjeni načrt ponovne vključitve na trg dela, bodo prejeli pomoč v višini 400 EUR. Pomoč bo razdeljena na več obrokov, ki bodo izplačani, ko bo udeleženec dosegel pomembnejše točke prilagojenega poklicnega načrta. – Prispevek za potne stroške: delavci, ki sodelujejo pri ukrepih, bodo kot prispevek za potne stroške prejeli do 180 EUR. – Spodbuda za iskanje nove zaposlitve: mesečna subvencija plače v višini 200 EUR za največ šest mesecev bo izplačana tistim delavcem, ki se bodo zaposlili ali samozaposlili. Ta subvencija je namenjena spodbujanju hitre ponovne vključitve na trg dela in spodbujanju delavcev, zlasti starejših, da ostanejo na trgu dela. – Pomoč za skrbnike vzdrževanih oseb: delavci z vzdrževanimi osebami (otroki, starejšimi ali invalidi) bodo kot prispevek za stroške vzdrževanja prejeli 50-odstotno mesečno nadomestilo, ki znaša največ 300 EUR, pogoj pa je udeležba pri ukrepih. Pomoč je namenjena pokritju dodatnih stroškov, ki jih imajo delavci z vzdrževanjem, da se bodo lahko udeležili usposabljanja ali sodelovali pri drugih ukrepih. – Nadomestilo za usposabljanje na delovnem mestu: udeleženci usposabljanja na delovnem mestu bodo v času sodelovanja pri ukrepu prejemali mesečno nadomestilo v višini 300 EUR. 27. Izdatki za izvajanje ESPG, ki so vključeni v vlogo v skladu s členom 3 Uredbe (ES) št. 1927/2006, zajemajo upravljanje in nadzor ter širjenje informacij in obveščanje javnosti. 28. Prilagojene storitve, ki so jih predstavili španski organi, so aktivni ukrepi na trgu dela v okviru upravičenih ukrepov, določenih v členu 3 Uredbe (ES) št. 1927/2006. Španski organi ocenjujejo, da znašajo skupni stroški 3 121 900 EUR, pri čemer so izdatki za prilagojene storitve 3 001 900 EUR, izdatki za izvajanje ESPG pa 120 000 EUR (tj. 3,84 % celotnega zneska). Skupni zaprošeni prispevek iz ESPG je 2 029 235 EUR (65 % skupnih stroškov). Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) Prilagojene storitve (prvi odstavek člena 3 Uredbe (ES) št. 1927/2006) Informacijsko uvodno srečanje (Acogida y diagnóstico inicial) || 450 || 90 || 40 500 Pripravljalne delavnice (Medidas de sensibilización) || 280 || 180 || 50 400 Poklicno svetovanje (Orientación laboral por cuenta agena) || 400 || 600 || 240 000 Dodatna pomoč pri ustanavljanju podjetja ali samozaposlitvi (Orientación laboral para el autoempleo) || 50 || 800 || 40 000 Usposabljanje z namenom pridobitve certifikata ESO (Formación en competencias básicas) || 50 || 3 600 || 180 000 Tehnike iskanja delovnih mest (Formación para la activación laboral) || 250 || 400 || 100 000 Usposabljanje o horizontalnih spretnostih (Formación transversal) || 150 || 1 800 || 270 000 Usposabljanje na področju poklicnih spretnosti (Formación para la recualificación profesional fuera del sector) || 180 || 2 400 || 432 000 Izpopolnjevanje (Formación de especialización dentro del sector) || 80 || 3 600 || 288 000 Usposabljanje na področju podjetništva in upravljanja podjetij (Formación en autoempleo) || 30 || 2 400 || 72 000 Intenzivna pomoč pri iskanju zaposlitve (Apoyo a la recolocación) || 350 || 1 600 || 560 000 Mentorstvo po ponovni vključitvi na trg dela (Seguimiento en el empleo) || 180 || 300 || 54 000 Dodatna pomoč pri priznavanju predhodno pridobljenih izkušenj (Dispositivo de acreditación de certificaciones) || 150 || 300 || 45 000 Pomoč pri iskanju možnosti za samozaposlitev (Búsqueda de oportunidades de negocio) || 30 || 3 000 || 90 000 Usposabljanje na delovnem mestu (Prácticas en empresas) || 100 || 300 || 30 000 Pomoč za iskanje zaposlitve (Incentivo a la participación activa) || 300 || 400 || 120 000 Prispevek za potne stroške (Beca de desplazamiento) || 400 || 180 || 72 000 Spodbuda za iskanje nove zaposlitve (Incentivo para la reinserción laboral) || 150 || 1 200 || 180 000 Pomoč za skrbnike vzdrževanih oseb (Incentivo para la conciliación) || 40 || 1 200 || 48 000 Nadomestilo za usposabljanje na delovnem mestu (Beca para periodos de prácticas en empresas) || 100 || 900 || 90 000 Vmesni seštevek prilagojenih storitev || || 3 001 900 Izdatki za izvajanje ESPG (tretji odstavek člena 3 Uredbe (ES) št. 1927/2006) Upravljanje || || 66 000 Širjenje informacij in obveščanje javnosti || || 22 000 Nadzor || || 32 000 Vmesni seštevek izdatkov za izvajanje ESPG || || 120 000 Skupni predvideni stroški || || 3 121 900 Prispevek iz ESPG (65 % skupnih stroškov) || || 2 029 235 29. Španija potrjuje, da zgoraj navedeni ukrepi dopolnjujejo ukrepe, financirane iz strukturnih skladov, in da se izvajajo ukrepi za preprečitev dvojnega financiranja. Datum začetka ali predvidenega začetka izvajanja prilagojenih storitev za prizadete delavce 30. Španija je prilagojene storitve za prizadete delavce, vključene v usklajeni sveženj, predlagan za sofinanciranje iz ESPG, začela izvajati 23. marca 2012. Ta datum je zato začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 31. Sveženj ukrepov za ponovno zaposlitev delavcev, odpuščenih iz podjetij, ki proizvajajo kovinske izdelke, razen strojev in naprav, v Galiciji, je bil pripravljen v sodelovanju z 2. odborom socialnega dialoga Galicije, ki je odgovoren za ukrepe podpore ladjedelniške industrije v Galiciji. Socialni dialog Galicije vključuje tristranske pogovore med sindikati UGT, CCOO in CIG, združenjem delodajalcev CEG in avtonomno vlado Xunta de Galicia. Izvajanje ukrepov in njihove rezultate bo spremljal pododbor za ladjedelništvo, ki je del socialnega dialoga Galicije. 32. Španski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 33. Glede meril iz člena 6 Uredbe (ES) št. 1927/2006 so španski organi v vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja; · pokazali, da ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev; · potrdili, da navedeni upravičeni ukrepi niso financirani iz drugih finančnih instrumentov EU. Sistemi upravljanja in nadzora 34. Španija je Komisijo obvestila, da bodo finančni prispevek upravljali in nadzirali isti organi, ki upravljajo in nadzirajo financiranje iz Evropskega socialnega sklada (ESS) v Španiji. Posredniški organ za upravni organ bo Xunta de Galicia, še zlasti regionalno ministrstvo Conselleria de Facenda – Dirección Xeral de Planificación e Fondos v sodelovanju z regionalnim ministrstvom Conselleria de Traballo e Benestar – Dirección Xeral de Relacións Laborais. Financiranje 35. Na podlagi vloge Španije je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 2 029 235 EUR, kar predstavlja 65 % skupnih stroškov. Dodelitev sredstev, ki jo predlaga Komisija v okviru Sklada, temelji na informacijah, ki jih je predložila Španija. 36. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG v celotnem navedenem znesku, ki se dodeli v okviru razdelka 1a finančnega okvira. 37. Po dodelitvi predlaganega zneska finančnega prispevka bo za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG, v skladu s členom 12(6) Uredbe (ES) št. 1927/2006. 38. Komisija s tem predlogom za uporabo sredstev ESPG začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uradni tristranski sestanek. 39. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2012 v skladu s točko 28 Medinstitucionalnega sporazuma z dne 17. maja 2006. Vir odobritev plačil 40. Odobritve iz proračunske vrstice ESPG se bodo uporabile za kritje zneska 2 029 235 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2011/019 ES/Galicia Metal, Španija) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[19] ter zlasti točke 28 Sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[20] in zlasti člena 12(3) Uredbe, ob upoštevanju predloga Evropske komisije[21], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Področje uporabe ESPG se je razširilo na vloge, vložene od 1. maja 2009 do 30. decembra 2011, da bi se vključila pomoč za delavce, ki so postali presežni neposredno zaradi svetovne finančne in gospodarske krize. (3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR. (4) Španija je 28. decembra 2011 vložila vlogo za uporabo sredstev ESPG v zvezi z 878 presežnimi delavci v 35 podjetjih, ki delujejo v sektorju, razvrščenem v oddelek 25 NACE Revizija 2 („Proizvodnja kovinskih izdelkov, razen strojev in naprav“), v regiji Galicija (ES11) po ravni NUTS II, do 28. maja 2012 pa je bila vloga dopolnjena z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 2 029 235 EUR. (5) Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Španija – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2012 se iz Evropskega sklada za prilagoditev globalizaciji (ESPG) uporabi vsota 2 029 235 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V Bruslju, Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [4] V skladu s tretjim odstavkom člena 3 Uredbe (ES) št. 1927/2006. [5] http://www.cesa.eu/links_downloads# (letna poročila). [6] http://www.gernaval.org/ (letna poročila). [7] Kompenzirana bruto tonaža (v nadaljnjem besedilu: KBT) je kazalnik količine dela, ki je potrebno za izgradnjo zadevne ladje, in je izračunana z množenjem tonaže ladje s količnikom, ki je določen glede na vrsto in velikost posamezne ladje. [8] COM (2010) 451, COM (2010) 631, COM (2011) 251 in COM (2012) 272 v tem zaporedju. [9] Kategorije temeljijo na Mednarodni standardni klasifikaciji izobrazbe (ISCED-97). [10] Asociación de Industriales Metalúrgicos de Galicia (ASIME). [11] Confederación de Empresarios de Galicia (CEG). [12] Fundación Galega do Metal para a Formación, Cualificación e Emprego. [13] Federación del Metal, Construcción y Afines de la Unión General de Trabajadores de Galicia (MCA-UGT Galicia). [14] Comisiones Obreras Galicia (CCOO Galicia). [15] Confederación Intersindical Galega. [16] COM(2010) 437 final. [17] Título de graduado en educación secundaria obligatoria para personas mayores de dieciocho ańos. [18] Priporočilo Evropskega parlamenta in Sveta z dne 18. decembra 2006 o ključnih kompetencah za vseživljenjsko učenje, UL L 394, 30.12.2006, str. 10. [19] UL C 139, 14.6.2006, str. 1. [20] UL L 406, 30.12.2006, str. 1. [21] UL C […], […], str. […].